[{"text_idx": "#000000", "text": "Mae The Wallich yn gweithio gyda HSBC UK i helpu pobl sy\u2019n ddigartref i agor cyfrif banc"}, {"text_idx": "#000002", "text": "Mae rhaglen Dim Cyfeiriad Sefydlog HSBC, a ddatblygwyd gyda Shelter, yn wasanaeth arbenigol sy\u2019n galluogi unigolion heb gyfeiriad sefydlog i agor cyfrif banc sylfaenol."}, {"text_idx": "#000003", "text": "Mae HSBC yn gweithio gydag elusennau\u2019r DU i helpu unigolion i adennill annibyniaeth ariannol."}, {"text_idx": "#000005", "text": "Mae chwalu\u2019r rhwystrau i agor cyfrif banc i\u2019r rheini sy\u2019n profi digartrefedd neu helynt ariannol, yn ei dro, yn helpu i dorri\u2019r cylch digartrefedd."}, {"text_idx": "#000006", "text": "Mae\u2019r bartneriaeth hon yn creu cysylltiad uniongyrchol rhwng staff cymorth The Wallich a staff HSBC ymroddedig, gan symleiddio proses sy\u2019n aml yn gallu bod yn anodd i ddefnyddwyr ein gwasanaeth ei defnyddio ar eu pen eu hunain."}, {"text_idx": "#000007", "text": "Sut mae\u2019r gwasanaeth hwn yn gweithio?"}, {"text_idx": "#000010", "text": "Mae\u2019r gwasanaeth ar gael ar unwaith drwy un o\u2019r canghennau dynodedig sy\u2019n gwasanaethu\u2019r rhan fwyaf o\u2019r dinasoedd a\u2019r trefi mwyaf yng Nghymru."}, {"text_idx": "#000011", "text": "Gall The Wallich gadarnhau pwy ydyw drwy lythyr wedi\u2019i lofnodi ac apwyntiad wyneb yn wyneb gyda\u2019r defnyddiwr gwasanaeth yn un o\u2019r canghennau dynodedig."}, {"text_idx": "#000013", "text": "Mae cael cyfrif banc yn angen hanfodol a sylfaenol. Er mai arian parod oedd y tendr safonol ar draws y DU, cerdyn banc yw\u2019r dull talu safonol erbyn hyn."}, {"text_idx": "#000014", "text": "Mae\u2019r oes ddigidol bresennol wedi arwain at y DU yn symud tuag at gymdeithas ddi-arian, a gafodd ei gwaethygu gan bandemig y Coronafeirws."}, {"text_idx": "#000015", "text": "Nid yw llawer o bobl sy\u2019n ddigartref heb gyfrif banc yn gallu ymdopi a\u0302 bywyd bob dydd yn rhwydd na defnyddio eu cyfrif banc fel ffordd o gael mynediad at amrywiaeth o wasanaethau."}, {"text_idx": "#000016", "text": "Drwy weithio mewn partneriaeth a\u0302 HSBC a Shelter ar y fenter hon, bydd The Wallich yn helpu i greu cyfleoedd i\u2019n defnyddwyr gwasanaeth gael gafael ar fudd-daliadau, sicrhau gwaith a thorri\u2019r cylch digartrefedd."}, {"text_idx": "#000018", "text": "\u201cMae agor cyfrif banc yn gam hanfodol i rymuso unigolion sy\u2019n ddigartref i gymryd camau tuag at lety mwy cynaliadwy ac annibyniaeth ariannol."}, {"text_idx": "#000019", "text": "Bydd y bartneriaeth flaengar hon gyda HSBC yn cynnig ateb sy\u2019n sicrhau bod cymorth ar gael ac yn hawdd cael gafael arno, gan alluogi defnyddwyr ein gwasanaeth i ffynnu.\u201d"}, {"text_idx": "#000020", "text": "Datganiadau a Pholisi\u0308au The Wallich"}]